Evit ur wech m eus soñjet ha ma tapfen un DVD teulfilmoù?  Setu m eus graet! Daou film a zo war an DVD-mañ, savet o daou gant Patrick Taliercio.  Ar film kentañ anvet Euroland a zo ur film bet savet evit ar skol ma m eus komprenet mat, an tem ledan a oa an archant. Kaoz a zo eus bilhidi ar moneiz european ha penaos eo bet dibabet lakaat tresoù savadurioù ha neo ket tud evit chom hep feukiñ broad pe vroad eus an unvaniezh. Ma… Ur preder dedennus war ar fed diverkañ ar pezh a lak pep hini da vezañ ispisial met bon, ne ya ket kalz pelloch. Ur vouezh-off a zo a-hed ar film, unton ha na vez ket klevet pe komprenet mat a-wechoù. Lakaat a ra ar film da seblantout kalz hiroch eget na eo.  An eil a zo diwar-benn Bro Island, dreist-holl ar  vanifestadeg en deus kaset ar gouarnamant da reiñ e zilez, penaos ne veze ket diwallet deus pezh rae an tiez-bank h.a.  Ur plach a vez klevet ivez o tisplegañ pegen start eo evit an islandiz, pa vez dle ganto eo kalz startoch an traoù bremañ.  Gwelet e vez ivez parlamant Island, ur savadur heñvel eus un ti-kêr kazi…  Ur vouezh-off a zo a sikour da gompren an traoù, met pa ne vez ket ha pa na vez ket goulennataet un den e kaven start meiziañ tout dre ma nanavezen ket mat an afer. 20 munut  e pad, setu ez eus peadra da gaout ur mennozh hep mont re don, mont a rae re vuan evidon, choant am befe gouzout hiroch.  Non ket kendrechet gant labour an den-se.